Diari Oficial de la Generalitat Valenciana


Sumari del DOGV 5116, del 18-10-2005 (2005/11154)

RESOLUCIÓ de 5 de setembre de 2005 del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 2 de juny de 2005 i es declara definitivament aprovada la modificació puntual número 1 de les normes subsidiàries de la Llosa de Ranes.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5116

Data del DOGV
:   18-10-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/11675


Data del document
:   05-09-2005

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Llosa de Ranes, la
    * pla d'urbanisme

RESOLUCIÓ de 5 de setembre de 2005 del director general de Planificació i Ordenació Territorial, per la qual s'esmenen les deficiències a què es referix l'Acord de la Comissió Territorial d'Urbanisme de 2 de juny de 2005 i es declara definitivament aprovada la modificació puntual número 1 de les normes subsidiàries de la Llosa de Ranes. [2005/S11047]
  
Després d'esmenar-se les deficiències a què es referix l'Acord de la Comissió Territorial d'Urbanisme de 2 de juny de 2005, relatiu a la modificació puntual núm. 1 de les normes subsidiàries de la Llosa de Ranes i de conformitat amb el que ha ordenat la Resolució del director general de Planificació i Ordenació Territorial de data 5 de setembre de 2005 per la qual es declara definitivament aprovada la dita modificació, es publica l'esmentat acord:
  
«La Comissió Territorial d'Urbanisme de València, en sessió celebrada el 2 de juny de 2005, va adoptar l'acord següent:
  
En relació amb l'expedient remés per l'Ajuntament de la Llosa de Ranes referit a la modificació puntual núm. 1 de les normes subsidiàries d'aquest municipi, aprovat definitivament s'informa sobre els següents:
  
Antecedents de fet
  
Primer
  
La modificació puntual número 1 de les normes subsidiàries del municipi de la Llosa de Ranes, es va sotmetre a informació pública per mitjà de Decret d'Alcaldia de data 13 de gener de 2004.
  
L'expedient de modificació número 1 de les normes subsidiàries del municipi de la Llosa de Ranes va acordar sotmetre al període d'exposició pública, per acord plenari de 26 de març de 2004, i no es va presentar cap al·legació, i es va publicar l'anunci en el Diari Oficial de la Generalitat Valenciana número 4.734, de 19 d'abril de 2004, en el diari Levante de 2 d'abril de 2004.
  
L'aprovació provisional de l'instrument referenciat es va acordar, en sessió plenària celebrada el dia 28 de maig de 2004, i es va acordar així mateix traslladar l'expedient complet a la conselleria competent en matèria d'urbanisme, a fi que s'aprovara definitivament.
  
Segon
  
El projecte consta d'un document de memòria relatiu a la justificació de la modificació, com també dels plànols d'informació i ordenació. S'observa que la documentació, encara que es troba diligenciada, no està visada.
  
Tercer
  
L'objecte de la modificació puntual consistix en el següent:
  
La redelimitació de la unitat d'execució núm. 3 del sòl urbà residencial i, l'establiment de les condicions per al seu desenvolupament urbanístic, integració i connexió d'aquesta, possibilitant que, posteriorment, es redacten i aproven els instruments de planejament que permeten la regularització de les tres parcel·les resultants, la urbanització completa del vial d'accés al col·legi públic i el repartiment de càrregues resultants entre els propietaris afectats.
  
L'àrea de planejament que es pretén modificar, comprén la unitat d'execució núm. 3, dos xicotetes àrees de sòl urbà compreses entre la unitat núm. 3, el sector est del sòl urbanitzable que, actualment, es troba urbanitzant-se i, el nucli antic de la població, la superfície total que s'ha de redelimitar és de 3.600 m², dels quals 2.160 m² es destinen a parcel·les edificables completant la illa de cases ja consolidada del nucli primitiu i, els restants 1.440 m², es destinen a sòl dotacional públic de cessió obligatòria per a xarxa viària, i és l'aprofitament resultant en la unitat del 60% coincidint amb les previsions del planejament vigent.
  
Amb la modificació es pretén habilitar que incloure en la UE núm. 3 dos xicotetes àrees de sòl urbà (constituïdes per tres parcel·les amb propietaris diferenciats), com són una part del vial situat al nord de la dita unitat que és comú a la UE núm. 3 i al sector est de sòl urbanitzable residencial, i, que és necessari urbanitzar per a donar accés al col·legi públic; d'altra banda, la delimitació UE-3 no inclou en la seua àrea de repartiment la totalitat del vial no integrat en el sòl urbanitzable confrontant, quedant dos xicotetes parts del vial (a l'est i l'oest de la delimitació), que no formen part del sòl urbanitzable, ni de la UE-3, constituint sòl urbà no urbanitzat i sense els serveis mínims perquè es conferisca a les parcel·les la condició de solar.
  
Quart
  
El municipi de la Llosa de Ranes compta, com a instrument de planejament, amb el document de normes subsidiàries, aprovades definitivament el 31 de gener de 1995.
  
Cinqué
  
La Comissió Informativa de la Comissió Territorial d'Urbanisme de València, en sessió celebrada el 26 de maig de 2005, va emetre un informe relatiu al projecte que ens ocupa, complint així el que ha preceptuat l'article 23 del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana.
  
Fonaments de dret
  
Primer
  
La documentació està completa, a l'efecte del compliment del que ha preceptuat l'article 27 de la Llei 6/1994, de 15 de novembre, de la Generalitat Valenciana, reguladora de l'activitat urbanística (en endavant, LRAU).
  
Segon
  
D'acord amb la memòria aportada, la justificació de la modificació puntual es dóna amb la finalitat de permetre la urbanització del vial complet i el repartiment de les càrregues resultants del desenvolupament del sòl urbà delimitat com a unitat d'execució núm. 3.
  
Tercer
  
La modificació puntual es tramita de conformitat amb l'article 55.1 de la LRAU en relació amb l'article 175 del RPCV, ja que es tracta d'un planejament no homologat a la LRAU.
  
Quart
  
La modificació proposada complix les regles establides en l'article 115 del RPCV respecte a la delimitació de les unitats d'execució.
  
Cinqué
  
La modificació proposada no altera el model d'ordenació del nucli urbà, que consistix en la redelimitació de la unitat d'execució número 3, incloent en el seu àmbit el sòl urbà no urbanitzat confrontant amb la unitat que, en el seu moment, no es va incloure en les normes subsidiàries com a part integrant cap d'unitat.
  
Sisé
  
Amb la modificació proposada, no es modifiquen les ordenances vigents.
  
Seté
  
La Comissió Territorial d'Urbanisme, a proposta del director general de Planificació i Ordenació Territorial és l'òrgan competent per a resoldre sobre l'aprovació definitiva dels plans generals - i de les seues modificacions - de municipis de menys de 50.000 habitants, de conformitat amb el que disposa l'article 39, per remissió de l'article 55.1 de la Llei reguladora de l'activitat urbanística, en relació amb l'article 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.
  
A la vista de tot el que antecedix, la Comissió Territorial d'Urbanisme, en sessió celebrada el 2 de juny de 2005 acorda: aprovar definitivament la modificació puntual número 1 de les normes subsidiàries del municipi de la Llosa de Ranes, supeditat que aporten dos còpies visades del document de planejament.
  
Com els inconvenients indicats són d'abast limitat i poden esmenar-se amb una correcció tècnica específica consensuada amb l'Ajuntament, l'aprovació definitiva pot supeditar-se en la seua eficàcia a la mera formalització documental de la dita correcció. L'article 9.b) del Decret 201/2003, de 3 d'octubre, del Govern Valencià, pel qual s'aprova el Reglament dels òrgans urbanístics de la Generalitat Valenciana atribuïx a la directora general de Planificació i Ordenació Territorial la facultat de verificar el compliment de l'acord adoptat i, verificat açò, ordenar la publicació de l'aprovació definitiva, de conformitat amb el que establix l'article 41 de la Llei Reguladora de l'Activitat Urbanística.
  
Contra el present acord, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del Títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'UN MES comptador a partir del dia següent a la data de recepció de la present notificació.
  
Tot això sense perjudici que es puga exercir qualsevol altre recurs o acció que estime oportú.
  
El que se certifica amb anterioritat a l'aprovació de l'acta corresponent i a reserva dels termes precisos que es deriven d'aquesta, conforme ho autoritza l'article 27.5 de la Llei 30/1992, de 26 de novembre, de règim jurídic de les administracions públiques i del procediment administratiu comú (LRJAP-PAC).»
  
Amb data 25 de juliol de 2005, els serveis tècnics del Servei Territorial de Planificació i Ordenació Territorial examinen la documentació presentada per l'Ajuntament de la Llosa de Ranes i s'informa favorablement sobre aquesta, es considera acomplert l'acord de la Comissió Territorial d'Urbanisme de València de data 2 de juny de 2005.
  
Vistos la legislació urbanística aplicable, com també la Llei de Règim Jurídic de les Administracions Públiques i del Procediment Administratiu Comú i la resta de preceptes de concordant aplicació,
  
El director general de Planificació i Ordenació Territorial considera aprovada definitivament la modificació núm. 1 de les normes subsidiàries de la Llosa de Ranes.
  
Contra la present Resolució, que no posa fi a la via administrativa, es pot interposar recurs d'alçada davant de la secretària autonòmica de Territori i Medi Ambient, segons disposa l'article 74.3.c) de la Llei 5/1983, de 30 de desembre, de Govern Valencià i article 55 del títol IX del Decret 81/2003, de 27 de juny, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir del dia següent a la data de la publicació.
  
Tot això sense perjudici que es puga exercir qualsevol altre recurs o acció que estime oportú.